Elche

Elche (valensiansk: Elx) er en by i Comunitat Valenciana, i provinsen Alicante i Spania. Byen dekker et areal på 326 km². Elche tilhører comarca del Bajo Vinalopó. Byen er den nest største i Alicante-provinsen, nest etter Alicante. Elche har middelhavsklima, men 250 mm nedbør i året. Temperaturen er nede i 12 °C i januar og 27 °C i juli. Maksimumstemperaturen er på 35 °C om sommeren. Størstedelen av innbyggerne snakker kastiljansk, på grunn av immigrasjonen fra kastiljansktalende deler av Spania på 60- og 70-tallet. 43 % av befolkningen i Elche snakker valensiansk, hovedsakelig innenfor husets fire vegger. Siden 1997 har Elche vært sete for Universidad de Miguel Hernandez.  Det finnes også et privat universitet, Universidad Cardenal Herrera. Elche har 215 137 innbyggere.


== Et kort historisk overblikk ==
Elche har to oppføringer på UNESCOs verdensarvliste: Palmelandskapet ved sentrum av byen og det religiøse skuespillet Misterio de Elche. 

De første mennesker var i Elche 5000 år f.Kr., i den neolittiske perioden. I det femte århundre før Kristus ble den iberiske byen Helike grunnlagt. Den mest kjente arven fra denne tiden er den berømte La Dama de Elche. Man vet ikke riktig hvem hun var, men mye tyder på at hun kan ha vært en prinsesse. La dama er det viktigste kunstverk fra den iberiske perioden. Det er en kopi som er i Elche; originalen finnes i Madrid.
Elche ble ødelagt av kartagiske tropper, men ble gjenoppbygd som en romersk koloni, Iulia Illici Augusta. I den romerske perioden begynte Elches storhetstid, og den fortsatte i visigotisk tid ved at byen blant annet ble et bispesete.
I middelalderen ble det kjente vanningssystemet innført i Elche. Byen ble gjenerobret av kong Jaime i 1265.
Tradisjonelt har det vært jordbruk og skoproduksjon som har vært de viktigste inntektskildene for Elche. I tillegg er andre viktige industrier: metall, keramikk, sukkertøy, konfeksjon og bygningsindustri.


== Kultur ==
Elche har mange forskjellige kulturtilbud

Festival Internancional de Cine Independiente, filmfestival med uavhengige filmer.
Festival Medieval de Elche, Middelalderfestival
Mestival o Semana Internacional de Música y Cultura Étnica y Mestizaje.Fotballaget Elche CF kommer fra byen, og spiller pr. 2019/20-sesongen på nivå to i det spanske ligasystemet.


== Museer og andre interessante steder ==

Museo Arqueológico y de historia de Elche (MAHE) Det arkeologiske museet.
Museo de la Festa, om Mysteriespillet
Museo del Palmeral, ved Huerto de San Plácido, tar for seg opprinnelsen til palmeskogene
Centro de Cultura Tradicional de Puçol
Baños Árabes, de arabiske badene
Museo Paleontológico
Museo de Arte Contemporáneo
Centro Municipal de Exposiciones
Centro de Exposiciones de la Lonja
Espai d'Art"
Museo de la Alcudia, arkeologisk museum der la Dama de Elche ble funnet
Basilica de Santa Maria


== Datoer og festivaler ==
3. februar: San Agatángelo, skytshelgen for Elche. Født i Illici i det fjerde århundre f.Kr.
Semana Satna IlicitanaDomingo de Ramos; Prosesjon med de hvite palmene.
Domingo de Resurreción; Procesión de Gloria, de las Alaluyas.

4. august: Årsdagen for oppdagelsen av la dama de Elche.
10-15. august: Fiesta for skytshelgenen, la Virgen de la AsunciónMoros y Cristianos
13. august: Nit de l'Albà
14. august: Nit de la roà
14-15. august: Misteri d'Elx.

28. desember: Fiesta de la Venida de la Virgen de la Asunción, skytshelgen for byen.


== Referanser ==


== Eksterne lenker ==
(es) Offisielt nettsted 
(en) Elx – kategori av bilder, video eller lyd på Commons 
Ajuntament d'Elx Arkivert 16. mai 2008 hos Wayback Machine.
Turisme d'Elx
Elche- slik en innbygger ser sin egen by